﻿ Surfcity Festival: la ciutat i el surf es donen la mà - Batxillerat Granés - Escola especialitzada en BatxilleratBatxillerat Granés – Escola especialitzada en Batxillerat
Tornem amb l’agenda per al cap de setmana, i avui us portem una proposta que de ben segur agradarà als més apassionats dels esports nàutics, i, en concret, del surf. Demà dissabte i fins al diumenge, la Fabra i Coats acollirà la segona edició de l’Arnette Surfcity Festival, que aglutina art, esport, música, arts visuals, gastronomia, moda i cinema entorn del surf, amb la participació de joves talents nacionals e internacionals. Una experiència que suma dos conceptes com el surf i la ciutat sota una òptica contemporània.
Dins del festival, l’exposició col·lectiva d’art contemporani We Are Antonyms, que presentarà obres inèdites entorn del concepte Surf versus Ciutat es convertirà en el seu eix central. A banda, altres activitats com ara estrenes de pel·lícules de surf, concerts i sessions de DJ, un mercat d’artesans del sector i una oferta gastronòmica d’inspiració marinera convertirà l’Arnette Surfcity Festival en el perfecte punt de trobada no només per als surfers de tot el món sinó també per tots aquells que vulguin submergir-se en l’esperit i la bona onda del surf. Una atractiva proposta que no et pots perdre aquest cap de setmana!
This entry was posted on Divendres, Abril 8th, 2016 at 12:16